cyanic-selkie/wikianc huggingface dataset:
Birləşmiş Millətlər Təşkilatının Baş Qərargahı
İncəsənət kolleksiyası
Kompleksin həyətində sərgilənən digər görkəmli incəsənət əsərlərinə Mark Şaqalın Daq Hammarşeldin vəfatını xatırladan, Sülh adlı vitraj pəncərə əsəri; yaz gecə-gündüz bərabərliyi və Baş Məclisin hər sessiyasının açılışında səsləndirilən Yapon Sülh Zəngi; 1974-cü ildə hazırlanmış Çin fil dişi oyması (1989-cu ildə fil dişi ticarəti qadağan olunmazdan əvvəl); və Norman Rokvellin Qızıl Qayda rəsmini əks etdirən Venesiya mozaikası daxildir. Jaklin de la Baume Dürrbaxın müəllifi olduğu, Pablo Pikassonun Gernika əsərinin tam ölçüdə qobelen variantı Təhlükəsizlik Şurasının zalına girişdə divarda yerləşdirilib. 1952-ci ildə Fernan Lejenin iki divar rəsmi Baş Məclis Zalına quraşdırıldı. Əsərlərin heç biri simvolik xarakter daşımayıb sadəcə dekorasiya məqsədlə istifadə edilmişdir. Onlardan birinin cizgi film personajı Baqz Banniyə bənzədiyi deyilir, bir digər əsərə isə ABŞ Prezidenti Harri Trumen "Çırpılmış yumurtalar" adını vermişdir.
Braziliyalı rəssam Kandidu Portinarinin müəllifi olduğu Guerra e Paz (Müharibə və Sülh) adlanan iki böyük divar rəsmi nümayəndə heyətləri zalında yerləşir. Əsərlər ABŞ-nin BMT Assosiasiyasından hədiyyədir və Portinari həmin əsərləri ABŞ-də hazırlamaq niyyətində idi. Lakin kommunist əqidəsinə görə ona viza verilməsindən imtina edilmiş və rəssam əsərini Rio-de-Janeyroda çəkmək qərarına gəlmişdi. Daha sonra onlar qərargahda toplanmışdı. 1957-ci ildə əsərlər tamamlandıqdan sonra, onsuz da şedevri yaratmağa başlayarkən xəstə olan Portinari həkimlərin ona imtina etməsini tövsiyə etdiyi piqmentlərdən zəhərləndi.
Köçürülmə təklifləri
BMT-nin Baş Qərargahının yerləşəcəyi yeni şəhərlər arasında Sankt-Peterburq, Monreal, Dubay, Qüds və Nayrobi də var.
Köçürülmə məsələsi ilə bağlı tənqidçilər qeyd edirlər ki, bu fikir olduqca baha-başa gələcək və ABŞ-nin təşkilatdan çıxması, nəticə etibarilə də agentliyin maliyyə mənbəyinin əksəriyyətinin itirilməsi ilə nəticələnə bilər. Tənqidçilər həmçinin bildirirlər ki, təkliflər adi bəyanatlardan o tərəfə keçə bilməyiblər.
İctimai toplantılar
Birbaşa Birinci Xiyabanda irimiqyaslı protestlər, nümayişlər və digər sərbəst toplaşma növləri keçirilməyib. Bəzi toplantılar Ralf Banç parkında baş tutub, lakin onların hər biri kiçik nümayişlər olub. Nyu-York Polis Departamentinin nümayişçilərə icazə verdiyi qərargaha ən yaxın ərazi 47-ci küçədəki qonaqların girişindən bir, yüksək səviyyəli diplomatların istifadə etdiyi girişdən dörd və ümumi heyətin girişindən beş məhəllə uzaqda yerləşən Daq Hammarşeld Plaza və Birinci Xiyabandır.
Yalnız diplomatların və alimlərin iştirak etdiyi toplantılar istisna olmaqla, BMT-də müntəzəm olaraq tədbirlər keçirən bir neçə təşkilat var. ABŞ-nin BMT Assosiasiyası qeyri-hökumət təşkilatı konfrans otaqlarının birində ənənəvi olaraq "üzvlük günü" tədbiri keçirir. ABŞ-nin BMT Assosiasiyası, Milli Kollegiya Konfransı Assosiasiyası və Beynəlxalq Model BMT Assosiasiyasının sponsorluğu ilə Model Birləşmiş Millətlər Təşkilatı öz sessiyalarının bir qismini Baş Məclis Zalında keçirir. Eyni zamanda Seton Holl Universitetinin Diplomatiya Məktəbi baş qərargahda özünün BMT yay tədrisi proqramını keçirir.
Populyar mədəniyyətdə
250px|thumb|right|[[Alfred Hiçkokun "Şimal-qərbdən şimala" filmində BMT-nin Baş Qərargahının görüntüsü]] Beynəlxalq siyasətdəki roluna görə BMT-nin Baş Qərargahı tez-tez kinofilmlərdə nümayiş etdirilir. Əslində BMT Qərargahının yerləşdiyi ərazidə yalnız iki film ərsəyə gətirilib:
BMT-nin Baş Qərargahında film çəkmək üçün icazə ala bilməyən rejissor Alfred Hiçkok 1959-cu il istehsalı olan "Şimal-qərbdən şimala" filmində Keri Qrantı gizlincə lentə almışdı. Qərargahdakı səhnələrdən başqa, digər bir səhnədə Qrantın binanın damından aşağı baxaraq plaza boyunca getdiyi görünür. Bu, bir rəsmdən istifadə edilərək yaradılmışdı.
1976-cı il istehsalı "Çəhrayı Panter yenə zərbə alır" komediya filmində Dreyfus "Qiyamət günü maşını" ilə binanı buxarlandırır.
"Heyrətamiz reys"-in Amerika versiyasının 21-ci mövsümündə sonuncu yol maneəsi də bu binanın qapıları arxasında baş vermişdi və yarış zamanı eşitdikləri fərqli "salam" və "əlvida" deyən, dövlət bayraqları olan komandalar var idi.
1952-ci ilin noyabrında dərc edilən "Atom müharibəsi!"nin birinci sayında 1960-cı ildə Nyu-York şəhərinə BMT-nin Baş Qərargahına Sovet İttifaqı atom bombası atır. Şəhərin bombardmanı zamanı Empayr Steyt Bildinq və Kraysler Bildinqin dağılması nümayiş etdirilir.
Binanı 2008-ci il istehsalı Grand Theft Auto IV oyununda da görmək mümkündür, lakin burada Sivilizasiya Komitəsi Binası adlanır. Bina, həmçinin The Crew oyununda Nyu-York ərazisində görünür.
Mərmərə Universiteti
Mərmərə Universiteti — İstanbulda yerləşən köklü və qədim dövlət universiteti. Türkiyənin aparıcı ali təhsil müəssisələrindən biridir. Universitetin tərkibində 16 fakültə, 11 institut, 5 kollec və 4 peşə məktəbi var. Akademik proqramlarında türk, ingilis, fransız, alman və ərəb dilləri daxil olmaqla beş dildə təhsil verilir.
Marmara Universiteti İstanbulun Asiya və Avropa hissələrində yerləşən 7 şəhərcikdə fəaliyyət göstərir. Bunlardan Acıbadem, Anadoluhisarı, Bağlarbaşı, Başıböyük, Göztəpə, Kartal şəhərcikləri Asiya, Sultanahmet şəhərciyi isə Avropa hissəsində yerləşir. Ümumilikdə sahəsi 617.782 m² olan şəhərciklərdən ən böyükləri 181.754 m² ilə Başıböyük, 153.394 m² Göztəpə, 121.992 m² ilə Anadoluhisarı şəhərcikləridir.
İstanbulun ən fəal səmtlərindən biri olan Kadıköydə yerləşən universitetə ictimai nəqliyyat və xüsusi nəqliyyat vasitələri ilə yanaşı universitetin xidmətlərinə də asanlıqla getmək mümkündür. İstanbul metrosunun M4 xətti üzərində yerləşən Göztəpə metrostansiyası, universitetin əsas şəhərciyinə nəqli olduqca asanlaşdırır.
Tom və Cerri
Tarixi
Tom və Cerri ilk dəfə 1940-cı ildə Vilyam Hanna və Cozef Barbera yaradılmışdır. İlk seriya "Puss gets the boss" adlandırılmışdır və bu seriyada obrazlara ad verilməmişdir. İlk seriya çox bəyənilmiş və bunun ardından Hanna və Barbara obrazlara ad verməyi qərar almışdır. Onlar müsabiqə keçirmiş və bu müsabiqədə Con Carrın təklif etdiyi "Tom and Jerry" adı qalib gəlmişdir. Con Carr 50 dollar mükafat aldı. Bundan sonra 13 seriya çəkildi ve bunlardan yeddisi Akademiya mükafatına layiq gürüldü.
1960-cı ildə Tom və Cerri çizgi filmi Gene Deitch və Vilyam L. Sneyder tərəfindən hazırlanmağa başladı. Bu illərdə hazırlanan seriyalar tamaşaçıların qəzəbinə səbəb oldu. Çünki dialoqlar tezləşdirilmiş, musiqilər azalmış və obrazların rəngi daha solğun hala gəlmişdi.
1963-cü ildə Tom və Cerri Çak Conz tərəfindən hazırlanmağa başladı. Obrazlar əvvəlki vəziyyətinə qaytarıldı. Kiçik dəyişikliklər tamaşaçıların xoşuna gəldi. Belə ki, Cerrinin gözləri və qulaqları böyüdüldü Tomun bığları azaldıldı.
1965-ci ildə TV-də yayımlanmaya başlayan Tom və Cerridə bu dəfə böyük dəyişikliklər edildi. Ən böyük dəyişiklik üzü görünməyən ev sahibi Mammi arıq bir qadına çevrildi.
Son olaraq 1986-cı ildə çizgi film MGM studiyası tərəfindən alındı və TBS, TNT və Cartoon NetWork kimi kanallarda yayımlanmağa başladı.
Tom və Cerrinin bu günə qədər 6 uzun filmi və 114 qısa filmi olmuşdur.
Silinən səhnələr
Həmçinin 1-ci sezonun son seriyasında Tom və Cerri dəmir yolunda dayanaraq intihar etməyə cəhd etmiş və seriya orda bitmişdir. Seriyanın nəyə görə belə bitdiyi hələ də açıqlanmamışdır.
Viktoriya gölü
Viktoriya — Şərqi Afrikada Tanzaniya, Keniya və Uqandanın ərazisində göl. Dəniz səviyyəsindən 1134 m yüksəklikdə yerləşir. Bu, Afrikanın ən böyük gölü olmaqla bərabər, böyüklüyünə görə Yuxarı göldən sonra dünyada ikinci şirin sulu göldür.
İsmayıl Qaspıralı
İsmayıl Qaspıralı (Qasprinski; ) — əslən Krım tatarı olan pedaqoq, naşir və siyasətçi. Qaspıralı Rus İmperiyasında türk və islam cəmiyyətlərinin təhsil, mədəniyyət islahatı və müasirləşməyə ehtiyacı olduğunun fərqinə varan ilk müsəlman ziyalılarındandır. Soyadı Krımdakı Qaspra şəhərinin adındandır.
Həyatı
thumbnail|left|İsmayıl Qaspıralı, [[Həsən bəy Zərdabi və Əlimərdan bəy Topçubaşov. Bakı, 1894|200px]] Qaspıralı düşüncələrini 1883-cü ildə qurduğu və 1918-ci ilə qədər varlığını davam etdirən "Tərcüman" adlı qəzeti ilə yaymışdır. Nəşrlərində türk xalqlarını birlik və həmrəyliyə çağırırdı. O, indi də öz aktuallığını qoruyub saxlayan "Dildə, fikirdə, işdə birlik!" şüarı ilə türk xalqları arasındakı birliyin əsas istiqamətlərini müəyyənləşdirmişdir.
Qaspıralı müasirləşmənin Avropalılaşma olduğunu müdafiə edirdi. Müasirləşmənin tək yolunun təhsil olduğuna inanırdı. O, İslam məktəblərindəki əsasən dinə əsaslanan təhsil sistemini tənqid edərək, uşaqların ana dillərini daha yaxşı mənimsəmələrini təmin edəcək yeni bir təhsil sistemi təklif etdi. Buna uyğun olaraq yeni tədris planını təqdim etdi. 1881-ci il tarixli bir yazısında: "Geri qalmışlığımızın tək səbəbi cəhalətimizdir. Avropada nəyin icad edildiyinə və ya nələr olduğuna dair heç bir fikrimiz yoxdur. Bu izolyasiyadan xilas olmaq üçün bunları oxuya bilməyimiz lazımdır; Avropa fikirlərini Avropa qaynaqlarından öyrənməliyik. İlk və orta məktəblərimizin tədris planlarına bu dərsləri qoymalıyıq ki, göz bəbəklərimiz, yəni şagirdlərimiz bu fikirlərə çata bilsin" deyərək düşüncələrini ortaya qoymuşdur.
250px|thumbnail|right|İsmayıl bəy Qaspıralının cənazəsi evindən çıxarılarkən ([[Bağçasaray, 1914)]] Qaspıralı qadınlar üçün Aləmi Nisvan (Dünya Qadınları) adlı bir jurnal çıxarmış və bu jurnalı qızı Şəfiqə nəşrə hazırlamışdır. Uşaqlar üçün də Aləmi Subyan (Dünya Uşaqları) adlı bir nəşr çıxarmışdır. Qaspıralı, İslam Birliyinin (İttifaqi Müsəlmanlar) qurucularından biridir; 1907-də qurulan birlik Rus İmperiyasındakı müsəlman türk intellektualları birləşdirmişdir. Ayrıca ilk rus-müsəlman konqresinin təşkilatçılarından biri idi və Rusiyadakı müsəlmanlar üçün ictimai və dini islahatları ön plana çıxarmağı məqsəd qoymuşdu.
İlk müsəlman qadın hərəkatının lideri Şəfiqə Qasprinskayanın atasıdır.
Xarici İşlər Nazirliyi (Şri-Lanka)
Şri-Lanka Xarici İşlər Nazirliyi  — digər ölkələrlə Şri-Lanka əlaqələrini idarə edir. Nazirlik Kolombo-fort şəhərində, Respublika binasında yerləşir.
Nazirlikdə 40 xarici vəzifə, o cümlədən 13 yüksək komissiya, 40 səfirlik, Birləşmiş Millətlər Təşkilatına aid 2 daimi nümayəndəlik, 14 konsulluq və nümayəndəlik var.
Puent-Nuar
Puent-Nuar (fr. Pointe-Niore; hərfi tərcüməsi: "Qara nöqtə") — Afrikada, Konqo Respublikasında eyniadlı əyalətdə yerləşən şəhər. Konqo Respublikasının Brazzavildən sonra ən böyük ikinci şəhəridir. Atlantik okeanının sahilində yerləşir.
Əhalinin sayına görə də şəhər ölkə üzrə ikincidir. 2010-cu ilin siyahıalmasına görə şəhərdə 829.134 nəfər yaşayır. Şəhərdə bir liman, bir hava limanı və 550 km uzaqlıqda olan Brazzavillə əlaqə saxlamağa yardımçı olan dəmiryolu var.
Tarixi
Fransa müstəmləkəsi dövründə qurulan şəhər fransız qüvvələri üçün salınmışdır. Bu torpaqlara ilk dəfə 1484-cü ildə gələn portuqallar sahildən görünən qara qayalıqlar səbəbi buranı "Qara nöqtə" adlandırmış, daha sonra fransızların gəlişindən sonra uyğun adla — Puent-Nuar ("Qara nöqtə") əvəz olunmuşdur. 1924–1934-ci illərdə Brazzavillə dəmir yolu xətti inşa edilmiş, 1939-cu ildə isə liman istifadəyə verilmişdir.
İnzibati bölgü
Puent-Nuar şəhəri 6 bələdiyyədən ibarətdir:
Mahir Quliyev (dövlət xadimi)
Mahir Hacı oğlu Quliyev — Biləsuvar Rayon İcra Hakimiyətinin sabiq başçısı, Astara Rayon İcra Hakimiyyətinin sabiq başçısı, Səbail bələdiyyəsinin sabiq sədr müavini.
Həyatı
Mahir Hacı oğlu Quliyev 28 noyabr 1958-ci ildə Kəlbəcər rayonunda anadan olmuşdur. Ali təhsillidir. 1977–1979-cu illərdə ordu sıralarında həqiqi hərbi xidmətdə olmuşdur.
Əmək fəaliyyətinə 1975–1977-ci illərdə Kəlbəcər rayon kolxoz tikinti idarəsində fəhlə olaraq başlamışdır. 1979–1980-ci illərdə Bakı şəhərində Azərnəqliyyat tikinti trestinin nəqliyyat müəssəsində çalışıb.
Hərbi xidmətdən qayıtdıqdan sonra 1980–1981-ci illərdə "Azərnəqliyyat" tikinti trestində usta, 1981–2005-ci illərdə isə o zamankı "26 Bakı Komissarı" adına rayonun İctimai iaşə idarəsi nəzdində müxtəlif vəzifələrdə çalışmışdır. 1981-ci ildən 2005-ci ilədək təsərrüfat hesablı "Sahil" restoranında müxtəlif vəzifələrdə çalışaraq direktor müavini vəzifəsinə qədər yüksəlmişdir.
1996-cı ildə Naxçıvan Universitetinin İqtisadiyyatın Hüquq tənzimlənməsi fakültəsinə daxil olmuşdur. 2000-ci ildə həmin institutu bitirib " İnzibati İdarəetmə ixtisası"na yiyələnmişdir.
Siyasi fəaliyyəti
2000-ci il parlament və 2003-cü il prezident seçkilərində Səbail rayonu 18 saylı seçki məntəqəsində komissiyanın sədri olmuşdur.
2004-cü ildə Səbail bələdiyyəsi üzrə namizədliyini verib, həmin ilin dekabrın 17-də seçkilərdə qalib gələrək, Səbail bələdiyyəsinə üzv seçilib. Sonradan Səbail bələdiyyəsi üzvlərinin təklifi ilə sədr müavini seçilib.
8 sentyabr 2006-cı ildən 26 aprel 2011-ci ilədək Astara Rayon İcra Hakimiyyətinin başçısı vəzifəsində işləmişdir. .
Azərbaycan Respublikası Prezidentinin 26 aprel 2011-ci il tarixli Sərəncamı ilə Biləsuvar Rayon İcra Hakimiyyətinin başçısı vəzifəsinə təyin edilmişdir.
2020-ci il 29 apreldə Dövlət Təhlükəsizliyi Xidmətinin xüsusi təyinatlı dəstələrinin Biləsuvar rayonunun İcra Hakimiyyətinin binasında xüsusi əməliyyatı nəticəsində saxlanılaraq Bakıya gətirilib.
Yeni Azərbaycan Partiyasının üzvüdür. Ailəlidir, 3 övladı var.
Bəhruz Zeynalov (hərbçi)
Bəhruz Novruz oğlu Zeynalov (d. 9 may 1989, Ağdam rayonu – ö. 11 fevral 2013, Qaradağ yaxınlığı, Bakı) — leytenant, Azərbaycan Hərbi Hava Qüvvələrinin zabiti.
Həyatı
Bəhruz Zeynalov 9 may 1989-cu ildə Ağdam rayonunda anadan olmuşdur. Bəhruz 2013-cü ildə fevral ayının 11-də adı çəkilən qüvvələrə məxsus Mil Mi-17 helikopterinin Qaradağ rayonu ərazisində Xəzər dənizinə düşməsi nəticəsində faciəli şəkildə həyatını itirmişdir.
Məlum olduğu kimi Bəhruzun uşaqlıq dövrü muharibə illərinə təsadüf edib. Onuda qeyd edimki Zeynalovlar ailəsi əslən Ağdam rayonundandılar. Evin başcısı Novruz Zeynalov hərbi hissədə həkim olub. Muharibə zamanı ağır yaralanıb.
Həyat yoldaşı, qardaşı və nəhayət, oğlu hərbçi olan Tamam ana elə hey oğlundan danışıb, dururdu. "Sözümü kəsməyin, doyunca oğlumdan danışmağa icazə verin" — deyir: "Evdə Bəhruza qulluq edəndə həmişə 3 dəfə deyirdi: "Sağ ol, ana… Sağ ol, sağ ol". Deyirdim, Bəhruz, niyə sən hamıdan fərqli sağ ol deyirsən? O da cavabında "Axı sən hərbçi anasısan. Sən mənim generalımsan. Biz generallara Sağol, Sağol, Sağol deyirik. İndi mən də oğluma deyirəm. Sağ ol, oğul, Başımı uca elədin. Sağ ol! Gözlərim aydın. Sən zirvələri də fəth etdin, dəryaları da. Onu heç kim edə bilməzdi".
Tamam xanım deyir ki, Bəhruz elə körpəlikdən özünü hərbçi kimi aparıb. Onu başqa peşədə görmək fikirlərindən belə keçməyib: "Balam doğulandan çox möcüzəli idi. Onun bir hərbi yeriş-duruşu var idi. Çox taktikalı uşaq idi. Qarşısındakından qüvvətli olsa da, ona heç vaxt qələbə çalmazdı. Zəiflərə gücünü göstərmirdi. Bax mənim balamın əqidəsi bu idi. Qardaşım da hərbçidir. Bəhruzun hələ 4 yaşı var idi. Dayısı, atası və qardaşı Elgizlə hərbi hissəyə gediblərmiş. Atası ilə Elgiz adi yerişlə yeriyirdi. 4 yaşlı Bəhruzum isə generala hərbi salam verərək keçib, hərbçi addımları ilə irəliləyib. Onda Aydəmirov (general-leytenant Yaşar Aydəmirovu nəzərdə tutur –J. M.) yaxınlaşıb və deyib ki, sən mütləq hərbçi olmalısan. Papağını çıxarıb, Bəhruzun başına qoyub. Sonradan Bəhruz andiçməsində Aydəmirovla şəkil də çəkdirmişdi. Oğluma düzgün yol göstərirdi. Əsl hərbçi kimi yetişirdi oğlum".
Ağlayan başdan ağlar, Kirpikdən, qaşdan ağlar, Qardaşı ölən bacı, Durar obaşdan ağlar.
…Qardaşının qəzaya düşməsi xəbərini atası ilə İranda olarkən eşitdiklərini deyən Günay, yol boyu nəzir-niyaz da deyibmiş: "Həmin gecəni səhərə qədər yata bilmədik. Atamın da, mənim də təzyiqim qalxdı. Atam "ürəyim sıxılır", "partlayıram" deyirdi. Sən demə, oğlunun çırpındığını hiss edirmiş. Sərhəddə olarkən radioda belə xəbəri eşitdik. Atam dedi ki, Günay, belimiz qırıldı. Həkim dostlarına zəng etdi. Onlar da bizə dedilər ki, narahat olmayın xəstəxanaya aparmışıq. Əlimi göyə qaldırıb dedim, Ay Allah, mənim canımı buradaca al, qardaşıma heç nə olmasın. Qurbanlar kəsəcəkdim, nəzirlər paylayacaqdım. Təki, qardaşım yaşasın. Biz gələndə isə artıq onu məsciddə yuyurdular".
Qaçqın düşən ailə
Günay məni yaşadıqları mənzilə apardı. Bəhruzgil qaçqınlar üçün nəzərdə tutulan yataqxanada məskunlaşıblar. İkinci mərtəbəyə qalxdıq. Kiçik otaqda Bəhruzun hərbi geyimi, kitabları, fotoları var idi. Bacısı durmadan ondan danışır. Aldığı sertifikatları, tərifnamələri göstərir. Onu da qeyd edim ki, Zeynalovlar ailəsi əslən Ağdam rayonundandırlar. Evin başçısı Novruz Zeynalov hərbi hissədə həkim olub. Müharibə zamanı ağır yaralanıb. Ağdam işğal olunandan sonra Bakıda məskunlaşıblar. Ailənin böyüyü Günaydır, ortancıl Elgiz, ən kiçikləri isə Bəhruz olub. Qaçqın düşərkən Bəhruz 4 yaşında imiş. Bacısı qardaşının ağır şəraitdə böyüdüyünü deyir: "Bacın sənə qurban, qardaş. Qaçqınlıqla böyüdün. Hamıdan çox əziyyət çəkdin. Zəhmətinin bəhrəsini görə bilmədin". Günay deyir ki, uşaqlıqdan atası onlara vətənpərvərlik mövzularında söhbətlər edərmiş. Bu mövzularda edilən müzakirələr Bəhruzun hərbçi olmaq həvəsini gündən günə artırıb.
Sonuncu görüş
"Axırıncı görüşümüz İrana getməzdən öncə oldu. Bizi o yola saldı. Taksi ilə getməyimizə razı olmadı. Bir az ordan-burdan söhbət etdik. Planlarından danışdı. O, hər şeyi özü etmək istəyirdi. Ata-anama əziyyət vermirdi. Ən sonda toy haqqında danışdıq. Çox sevincli idi. Toyun gözəl keçməyi üçün çoxlu ideyalar səsləndirirdi. Axır vaxtı toylarda çox oynayırdı. Fevralın 10-da dayım qızının nişanı idi. Həmin gün o qədər rəqs etmişdi ki. Özü də deyim ki, çox gözəl rəqs etməyi var idi. Bütün məclis ona tamaşa edirdi. Bəhruz oynayanda hamı geri çəkilirdi. Canıyanan uşaq idi. Nə vaxt yolda yaşlı dilənçilər görürdü, özünə gələ bilmirdi. Uşaqla uşaq, böyüklə böyük idi qardaşım. Ramil Səfərovun azadlığa çıxmağı üçün dualar edirdi. Mən deyirdim inanmıram ki, Ramil qayıtsın. Deyirdi, ümidinizi üzməyin, dualar edin. Ramil Azərbaycana gələndə sevindiyindən ağladı. "Bəlkə də Allah mənim dualarımı eşitdi" — deyirdi. Ramillə çox fəxr edirdi. Telefonuna Mübariz, Ramil və Fəridin şəklini qoymuşdu. Elə bil onlarla yarışa girmişdi. İndi bilirəm ki, onların ailəsi nə çəkir… Fəridlə Mübariz dilindən düşmürdü (Ağlayır).
"Balamın bir xasiyyəti var idi. Heç vaxt icazə verməzdi ki, onun ayaqqabılarını təmizləyim. Hələ mən ayaqqabı geyinəndə əyilib mənim ayaqqabımı geyindirərdi. Hər axşam çəkmələrini təmizləyib, sabaha hazırlayırdı. Paltarlarını mənim yumağıma icazə verməzdi. Deyirdi ki, yataqxanadayıq. Sən daha çox əziyyət çəkmə. Çox zaman mən yorğun olurdum, səhər namazına qalxa bilmirdim. Bəhruz namazını qıldıqdan sonra sakit səslə qolumdan tutub oyadırdı. Səhər yeməyini hazırlamağıma icazə vermirdi. Deyirdi, axşam gələndə qulluq edərsən. Ən sonuncu gün də elə oldu. Bəzəndi, düzəndi, getdi işə. Sonra isə balamın ölüm xəbərini aldım.
…Şahidlər deyir ki, vertolyot Binə ticarət mərkəzinin üstündə dövrə vurub. Pilotlar vertolyotun insan olan yerə düşməməsi üçün dənizə doğru hərəkət ediblər. Onlar daha neçə ananın gözünün yaşlı qalmağına imkan verməyiblər. Mənim balam səmaları fəth elədi. Gəlib dəryaların dibinə endi. Xəbəri eşidən kimi hadisə baş verən yerə getdik. Gördüm ki, balamı tapmayıblar. İlahidən səsimə elə güc gəldi ki, iki dəfə bərkdən "Bəhruz" deyə çağırdım. On dəqiqə keçmədi tapdılar. Balam elə bil səsimi eşitdi. Mənim balam ağıllı idi. Göydən faciə ilə dənizə düşdü, heç bir yerində zədə izləri də yox idi. Allah-təala buyurur ki, alimin qələmi şəhidin qanından irəlidir. İndi mən fikirləşirəm ki, mənim balam birinci alim oldu. Sonra fateh oldu. Səmaları fəth etdi. Oğlum həmişə deyirdi, cənnət anaların ayaqları altındadır. Balam anasının ayağına şəhid kimi gəldi".
"Gəlinlik yoldadır, balam isə yoxdur"
Tamam xanım deyir ki, oğlunun toyuna ürəklə hazırlaşırdı. Bir gün öncə Bəhruzla nişanlısı Jalə gəlinlik sifariş veriblər: "Allaha şükür edirəm ki, balam şəhidlik zirvəsinə ucaldı, amma bala itkisi çox çətindir. 24 yaşında toysuz balamı itirdim. Həmin hadisədən bir gün əvvəl gəlinlik seçmişdilər. Özü də internetdən sifariş verdilər. Dedim, bala, gəl buradan götürək. Hamı necə edir, biz də elə edək. Dedi "yox, ana, Jalə istəyən olsun. Gərək özü bəyənsin". İndi sifariş verdikləri gəlinlik yoldadır, balam isə yoxdur. Jalə çox qeyrətli, namuslu qızdır. Xarici görkəmcə də eyni ilə Bəhruzun özüdür. Bir həftə əvvəl toyu danışmışdıq. Dedi ki, bazar gününə təyin edin ki, hərbçi dostlarım toyda rahat iştirak edə bilsin. İşdən tələsik gəlməsinlər. "Ana, iş yoldaşlarım mənim fəxrim, vüqarımdır", — deyirdi.
"Balam niyə dəryalara qərq oldu?"
İndi şəhid anasını yalnız bir sual maraqlandırır. Oğlu niyə öldü ? İstəyi yalnız bu suala cavab tapmaqdır: "Sizə yalvarıram, mənə cavab verin. Bu vertolyot yaxşımı təchiz olunmuşdu? Yoxsa, vertolyotmu qırıq idi ? Elə deyildisə niyə partladı ? Yoxsa, onu idarə edənmi savadsız idi? O zaman niyə icazə veriblər ona? Bəs onda niyə yoxlamırdılar? Nasaz olardısa, heç Bəhruz da minməzdi o vertolyota! Yaxşı, bu hadisə niyə baş verdi? Mən istəyirdim ki, balam yaşasın. Ona görə yox ki, mənim oğlumdur. Ona görə ki, onun kimi təmiz insanların artmağını istəyirdim. Bəhruzdan tək-təkdir. Qoymadılar ki, Bəhruzlar artsın, Bəhruzlar doğulsun. Sizə yalvarıram, bu sualıma cavab tapmaqda mənə kömək edin. Niyə mənim balam dəryalarda qərq oldu? Mən başa düşürəm, bu qismətdir, onun məqamı idi, şəhid oldu. Min şükür edirəm, amma səbəb nə idi? Pilotmu savadsız idi, təyyarəmi nasaz idi?
Leytenantın arzuları…
"Deyirdi, ana, mənim yerlərdə işim yoxdur. Mən göylərdə olmalıyam. Müharibədə öndə özüm gedəcəyəm. Balam arzularından danışırdı mənə. Kərbəla və Məşhəd ziyarətində olmuşam. Həccə getmək istəyirdim, amma pul yığıb tamamlaya bilməmişdim. Bəhruz dedi, ana, tələsmə səni öz maaşımla Məkkəyə göndərəcəm. Deyirdim, yaxşı olardı sən özün də gedərdin. "Mən hərbçiyəm, xaricə gedə bilmərəm. Dövlətim necə desə, elə etməliyəm. Səni göndərərəm gedərsən, savabı da mənə yazılar".
"Şəhid olmaq istəyirəm"
"Atası ona "şahinim mənim" deyirdi. Bəhruzun telefonunda 3 qəhrəmanın şəkli var idi. Mübariz, Ramil, Fərid. Deyirdi, ana, Allah insana o taleyi qismət etsin. Şəhid olmaq şərəflidir. Mənə də qismət olsun. Mən istəmədim. Dedim, elə demə bala, mən oğul istəyirəm. İstəyirəm ki, oğlum yaşasın. Azərbaycana özü kimi övladlar versin, amma Allah onun səsini eşitdi, mənim səsimi eşitmədi. Oğlum şəhiddir. Şükür edirəm, amma bala itkisi çox çətindir, çox. 24 yaşında toysuz balam getdi".
"Aprelin 21-də balamın toy mağarına gedəcəyəm"
"Gücüm çatsa, 21-də gedəcəyəm balamın toy restoranına. Həmin gün restoranda toy olmazsa, içəri keçib baxacam. Oğlumu yad edəcəyəm, Görsəm ki, məclis var, geri qayıdacağam. Heç kimin xeyir işinə qara yaylıqla getmərəm. Ürəyi param-parça olmuş anası oğlunun toy mağarına baxmağa gedəcək.
… "Bilirsinizmi mən onun nişanlısı haqqında nə fikirləşirəm ? Deyəcəm ki, qızım, sən gəncliyini oğlumun yolunda qurban vermə. Çünki o, çox namuslu, ağıllı qızdır. O, Azərbaycana xeyirli övladlar bəxş edə bilər. Millətimin xatirinə bunu deməyə özümdə güc tapıram".
Şahzadə Mehmed (I Süleymanın oğlu)
Şahzadə Mehmed — I Süleymanın Xürrəm Sultandan doğulan və Manisa sancaqbəyi olan oğlu.
Uşaqlıq və gənclik illəri
Şahzadə Mehmed 1521-ci ildə Köhnə Sarayda dünyaya gəlmiş, uşaqlıq illərinin bir hissəsini məhz burada keçirmişdir. Elmə və incəsənətə meyilli, fiziki olaraq cılız bir şahzadə olan Mehmedin təhsilinə istər saray əhli, istərsə də atası I Süleyman diqqət yetirmişdir. Atası Sultan Süleymanın Avstriya səfərinin ardından qardaşları Şahzadə Mustafa və Şahzadə Səlimlə birlikdə mğhtəşəm bir mərasimlə sünnət edilmişdir. 27 iyun 1530 tarixində başlayan mərasim 3 həftə boyunca davam etmişdir.
1540-cı ildə böyük qardaşı Şahzadə Mustafanın Manisadan alınaraq Amasiyaya göndərilməsinin ardından Şahzadə Mehmed Manisa sancaqbəyi olaraq təyin olundu. İki il boyunca bu vəzifədə qalan Şahzadə Mehmedin bu vəzifəyə gəlməsində anası Xürrəm Sultanın da təsiri olmuşdur.
Ölümü
Şahzadə Mehmedin 6 noyabr 1543 tarixində baş verən ölümü haqqında müxtəlif fərziyyələr var. Bəzi tarixçilər onun o illərdə epidemiya olaraq yayılan çiçək xəstəliyindən vəfat etdiyini yazsalar da, bir qrup tədqiqatçı onun öz əcəliylə vəfat etdiyini qeyd edir. Şahzadə Mehmedin məzarı İstanbulda atasının əmrilə 1543–1548 tarixlərində inşa olunan Şahzadəbaşı məscidində yer alır. Türbənin ən baş tərəfində Şahzadə Mehmed, orta hissəsində qızı Hümaşah Sultan, ən son hissədə isə kiçik qardaşı Şahzadə Cahangirin məzarları yerləşir. Məscidin həyətində isə bacısı Mihrimah Sultanın əri və dönəmin sədrəzəmi Rüstəm Paşanın məzarı yerləşir.
Tayşi Taquçi
(d. 16 mart 1991) — Yaponiya futbolçusu.
Milli komanda karyerası
Yaponiya milli komandasının heyətində 3 oyun keçirib.
Ageratina stictophylla
— fəsiləsinin  cinsinə aid biki növü.
Ramiz Həsənov (icra başçısı)
Ramiz Şamil oğlu Həsənov — Zəngilan Rayon İcra Hakimiyyətinin başçısı.
Ailəsi
Ailəlidir, 2 övladı var.
Siyasi fəaliyyəti
2001-ci ilin oktyabrında Sumqayıt Şəhər İcra Hakimiyyəti başçısı aparatının təhsil, səhiyyə və mədəniyyət üzrə müavini təyin olunmuş, 2011-ci ilin aprel ayınadək bu vəzifədə çalışmışdır.
Azərbaycan Respublikası Prezidenti İlham Əliyevin 26 aprel 2011-ci il tarixli Sərəncamı ilə Zəngilan rayon İcra Hakimiyyətinin başçısı təyin olunmuşdur.
Trel
thumb|205px Trel ( — cingildəmək) — melizmlərin ən çox işlənilən növlərindən biri olub, əsas səs ilə onun üst qonşu səsinin mümkün qədər tez – tez növbələşməsini göstərir.
Pavel Sankoviski
Pavel Stepanoviç Sankoviski (, 1800-1832)—Rusiya yazıçısı, jurnalisti.
Həyatı
Pavel Stepanoviç Sankoviski 1800-cü ildə anadan olmuşdur. Təhsilini xaricdə almişdır. O, bir neçə xarici dil bilirdi. 1823-cü ildə Tiflisə gəlmiş, Qafqazın baş hakiminin dəftərxanasında qulluğa başlamışdır. 1827-ci ildə o, Qafqaz nazim-əzəmi Paskeviçin yanında xüsusi tapşırıqlar məmuru vəzifəsində işləmişdir. "Tiflisskiyə vedomosti" qəzeti nəşrə başlayanda onu redaktor təyin etmişlər. Puşkinin Qafqaza gəlməsi münasibətilə Sankoviski qəzetin 28 iyun 1828-ci il tarixli 26-cı nömrəsində təntənəli bir məqalə dərc etmişdi. A.S.Puşkin "Ərzurum səyahəti" əsərində Sankoviskinin də adını çəkmiş və demişdir: "Tiflisdə iki həftəyə qədər qaldım və ordakı cəmiyyətlə tanış oldum. " ""Tiflisskiyə vedomosti"nəşri Sankoviski bu ölkə haqqında, Knyaz Sisianov, A. P. Yermolov və b. haqqında mənə bir çox maraqlı məlumatlar verdi. Sankoviski Gürcüstanı sevir və onun parlaq bir gələcəyi olduğunu qabaqcadan görür.
O, 1832-ci ildə vəfat edib.
Yaşadan, yaşayan Yaşar
Məzmun
Filmdə böyük Azərbaycan aktyoru Yaşar Nurinin həyat və yaradıcılığından söhbət açılır. Sənət dostları onun itkisi ilə barışa bilmirlər.
Film haqqında
Film "Birinci zəng...", "İkinci zəng...", "Üçüncü zəng..." adlanan hissələrdən ibarətdir.
Filmdə "Uşaqlığın son gecəsi", "Bir cənub şəhərində", "Qəzəlxan", "Yol əhvalatı", "Yaramaz", "Nə gözəldir bu dünya...", "Bəyin oğurlanması", "Pəncərə", "Qonşu qonşu olsa...", "Göz həkimi", "Səni axtarıram", "Bağışla", "Səndən xəbərsiz", "Yarımştat", "Ac həriflər", "Yollar görüşəndə...", "Kişilər", "Ömrün yolları", "Evləri köndələn yar", "Kökdən düşmüş piano", "Topal Teymur", "Qatarda", "Yaşıl eynəkli adam", "Nigarançılıq", "Fatehlərin divanı", "777 №-li iş", "Ordan-burdan" film və televiziya tamaşalarının kadrlarından istifadə edilmişdir.
Yuxarı göl
Yuxarı göl — Şimali Amerikada göl. Böyük göllər sistemində ən böyük və ən dərin göldür. Göllərin dünyada sahəsinə görə sıralamasıda ikinci yeri tutur. Göl həm də yerüstü ərazisinə görə dünyanın ən böyük 1-ci və həcminə görə 3-cü şirinsulu gölüdür.
Göl şimaldan Kanadanın sərhədində Ontario əyaləti, qərbdən və cənubdan isə ABŞ-nin Minnesota, Viskonsin və Miçiqan ştatları ilə əhatə olunub.
Hidroqrafiyası
Yuxarı göl bilavasitə Huron gölünə boşalır. Göl ərazisinə görə bölgədəki və dünyadakı ən böyük şirinsulu göl olmaqla yanaşı, su tutumuna görə Sibirdəki Baykal gölü və Şərqi Afrikadakı Tanqanika gölündən sonra 3-cü şirinsulu göldür.
Yuxarı göl sahəsinə görə dünyadakı göllər arasında Xəzərdən sonra ikinci yer tutur. Xəzər hal-hazırda təmamilə təcrid olunmuş halıyla şorsulu göllər siyahısına daxil olsa da tarixdən əvvəl dəfələrlə Aralıq dənizi ilə birləşmiş və yenidən Qara dəniz vasitəsilə təcrid olunmuşdur. Yuxarı gölün sahəsi 83,103 km2-dir və bu da təxminən Cənubi Karolina və ya Avstriyanın ölçüsü qədərdir. Maksimum uzunluğu 350 mi, maksimum genişliyi isə 160 mi-dir. Gölün orta dərinliyi 483 ft, maksimum dərinliyi isə 1,333 ft-dir. Yuxarı göl 12,100 km3 həcmində su tutumuna malikdir. Göldə Şimali və Cənubi Amerikanın bütün quru sahəsini 30 sm. dərinliyində örtmək üçün kifayət qədər su var. Gölün sahil xətləri adalar da daxil olmaqla 2,726 mi-ə qədər uzanır.
Su səviyyəsi
Yuxarı gölün su səviyyəsi 2007-ci ilin sentyabrında bundan əvvəlki, 1926-cı ildəki rekordan bir qədər də aşağı səviyyəyə düşərək rekor nəticədə aşağı nəticə göstərdi. Su səviyyəsi bir neçə günə bərpa edildi.
Gölün su səviyyəsi aydan-aya dəyişir. Oktyabr-Noyabr aylarında su ən yüksək səviyyədə olur. Gölün normal nisbi yüksəkliyi verilən nöqtədən 1.17 ft yuxarıdır. 1986-cı ilin qışında gölün səviyyəsi rokord göstəriciyə, 1.883 ft nisbi yüksəkliyə çatdı.
Gölün ən aşağı səviyyəsi mart və aprel aylarında baş verir. Bu zaman su 0.33 ft-ə qədər aşağı düşür. 1926-cı ilin qışında göl ən aşağı qeydə alınan səviyyəyə 1.58 ft-ə qədər düşdü.
Coğrafiyası
Yuxarı göldəki ən böyük ada Miçiqan ştatındakı İsle Royaldır. İsle Royalda bir neçə göl daha var. Digər tanınmış adalara Viskonsin əyalətindəki Madelin adası, Ontario əyalətindəki Miçipicoten adası və Miçiqan əyalətindəki Qrand İsland adası daxildir.
Camo bəy Hacınski
Camo bəy Hacınski (tam adı: Camo bəy Süleyman bəy oğlu Hacınski; d. 14 iyun 1888, Quba – ö. 1942, Sibir, Vyatka) — Azərbaycan Xalq Cümhuriyyətinın 4-cü və 5-ci hökumət kabinetlərində poçt və teleqraf naziri, Azərbaycan Xalq Cümhuriyyəti Milli Şurasının üzvü, ictimai-siyasi və dövlət xadimi, teatr tənqidçisi və sənətşünas. Bəzi mənbələrdə Azərbaycan himninin sözlərinin müəllifi kimi göstərilir.
Həyatı
Camo bəy Süleyman bəy oğlu Hacınski 1888-ci ilin iyunun 14-ü Qubada doğulmuşdur. O, ictimai-siyasi xadim Mehdi bəy Hacınskinin kiçik qardaşıdır. Gənc yaşlarında Bakıya köçən Camo bəy burada gimnaziya təhsili almışdı. Gimnaziyanı bitirib 1907-ci ildə Bakıda rus dilində nəşr olunan "Kaspi" qəzetində müxbir kimi fəaliyyətə başlamışdı və bu qəzetlə əməkdaşlığını 1915-ci ilədək davam etdirmişdi. 1914-cü ildə Peterburq Universitetinin Hüquq fakültəsini bitirən Camo bəy Hacınski sonralar İqtisadçı ixtisasına da yiyələnmişdi.
Fəaliyyəti
left|thumb Camo bəy 1915-ci ilin dekabrından 1917-ci ilin aprelinədək Batum vilayətində Dənizkənarı rayonda Birinci dünya müharibəsində zərərçəkənlərə yardım göstərmək məqsədilə yaradılmış Müsəlman Qaçqın Komitəsinin müvəkkili vəzifəsində çalışmışdı.
Camo bəy Hacınski 1917-ci ilin aprelində Rusiya Müvəqqəti Hökumətinin Zaqafqaziya Komitəsinin vəkili təyin edilmiş, həmin ilin iyulunadək bu vəzifədə çalışmışdı. İyul ayında isə Zaqafqaziya Kəndli Deputatları İcraiyyə Komitəsinin sədr müavini seçilmiş və oradan nümayəndə kimi Rusiya Məclisi-Müəssisanına yeni seçkilər üzrə Zaqafqaziya Mərkəzi Komissiyasının sədri vəzifəsinə göndərilmişdi.
Hacınski 1918-ci ildə "Türk yurdu" Cəmiyyətində Azərbaycan incəsənətindən mühazirələr oxuyur, dövrü mətbuatda "qubalı" imzası ilə yazılar da dərc etdirirdi. O, Üzeyir Hacıbəyovun əsərlərinin tamaşaları, həmçinin Nəcəf bəy Vəzirovun və başqalarının da yaradıcılığı barədə məqalələr, resenziyalar yazırdı. 1919–1920-ci illərdə "Milli nəğmələr" adlı şeirlər kitabını nəşr etdirmişdi.
Camo bəy Hacınski 1918-ci ilin fevralında Zaqafqaziya Seyminin "Müsəlman fraksiyası"nın üzvü seçilmişdi. O, həmin il fevralın 28-də Seym tərəfindən təsdiq edilmiş "Müsəlman Sosialistlər Bloku"na daxi idi. 1918-ci il mayın 26-da seym buraxıldıqdan sonra isə 1918-ci il mayın 27-də yaradılmış Azərbaycan Xalq Cümhuriyyəti Milli Şurasının üzvü olmuşdur. Hacınski 1918-ci il mayın 28-də Azərbaycan Milli Şurası tərəfindən qəbul olunmuş İstiqlal Bəyannaməsinə səs verən 26 nəfər deputatdan biri idi.
AXC dövründə fəaliyyəti
1918-ci il mayın 28-də Azərbaycan Demokratik Respublikası elan olunduqdan sonra Fətəli xan Xoyskinin başçılığı ilə yaradılan birinci milli hökumət kabinetində sosialist Camo bəy Hacinski dövlət müfəttişi vəzifəsini yerinə yetirmişdi. Həmin il iyunun 17-də Fətəli xan Xoyskinin 1-ci hökumət kabineti istefaya gedəndə Camo bəy də tutduğu vəzifəsini tərk etmişdi.
1918-ci il dekabrın 7-də Bakıda Azərbaycan Xalq Cümhuriyyəti Parlamentinin təntənəli açılışı oldu. Həmin vaxt Camo bəy Hacınski Azərbaycan Milli Şurasının 1918-ci il 19 noyabr tarixli "Azərbaycan Məclisi-Məbusanının təsisi haqqında qanuna" əsasən Parlamentin tərkibinə daxil edilmişdi. Camo bəy Parlamentin 4-cü "Sosialistlər fraksiyası"nda təmsil olunurdu. Fraksiyaya 13 nəfər daxil idi. Hacınskinin adı Parlamentə təqdim oxunuşunda 13 nəfərin içərisində sayca 6-cı çəkilirdi. Camo bəy Hacınski Parlamentdə Maddi-Ləvazimat Komissiyasının üzvü idi. O, Parlamentin elə ilk iclaslarından təqdim olunan qanun layihələrinin müzakirələrində bir qayda olaraq özünü fəal, təşəbbüskar deputat kimi göstərirdi. Məsələn, Parlamentin 1918-ci il tarixli ikinci iclasında intizamı pozan millət vəkilləri haqqında belə bir təkliflə çıxış etmişdi :
.... Parlament iclasına gəlməyən deputatlara həmin günün əmək haqqı verilməsin
Hacınski Azərbaycan Xalq Cümhuriyyətinin birinci hökumət kabinəsində dövlət nəzarətçisi vəzifəsini icra etmişdi. 1919-cu il martın 14-də Azərbaycan Cümhuriyyətinin 4-cü hökumət kabineti təşkil olundu. Bu kabinetdə Aslan bəy Səfikürdskinin ədliyyə və əmək naziri təsdiq edilməsilə əlaqədar poçt və teleqraf naziri vəzifəsinə Parlamentdəki "Sosialistlər fraksiyası" nın üzvü Camo bəy Hacınski təyin olundu. Camo bəy Hacınski Nəsib bəy Yusifbəylinin 5-ci hökumət kabineti dövründə də poçt və teleqraf naziri vəzifəsini tutmuş və bu vəzifədə 1920-ci il aprelin 9-dək fəaliyyət göstərmişdi.
Həbsdə olduğu dövr
1920-ci il 27–28 aprel "hadisələrindən" sonra Camo bəy Hacınski Azərbaycan SSR Xalq Ədliyyə Komissarlığında İnzibati-Maliyyə Şöbəsinin rəisi təyin olunmuşdu (Sovet hakimiyyətinin Camo bəy kimi kadrlara ilk vaxtlar xüsusilə böyük ehtiyacı vardı). Hacınski bir müddət həmin vəzifədə işləmiş və ona hələ toxunmamışdılar. Bu vəzifədə çalışarkən Camo bəy Hacınski mədəniyyət və maarif sahəsində də fəaliyyətini dayandırmamışdı. O, Azərbaycan Tətbiq və Tətəbbö Cəmiyyətinin işində yaxından iştirak etmiş, qədim mədəniyyət abidələrimizin qorunması məsələləri ilə də məşğul olmuşdu. Keçmişinə görə təqsirləndirlən Camo bəy 1922-ci il aprelin 7-də Azərbaycan FK əməkdaşlarının keçirdiyi xüsusi əməliyyat nəticəsində bir qrup "eser" (sosialist) içərisində həbs olundu. Azərbaycan SSR Fövqaladə Komissiyasının operativ hissəsinin əməkdaşı Morozun imzaladığı informasiyada bildirilirdi:
Aprelin 7-dən 8-nə keçən gecə Bakıda 51 nəfər, Bakıdan kənarda isə 17 nəfər eser həbs edilmişdir. Həbs edilənlərdən artıq 15 nəfəri dindirilimşdir...
İlkin dindirilənlər arasında Camo bəy Hacınski də vardı. 1922-ci il mayın 29-da Azərbaycan FK-nın müvəkkili Valik onu yenidən dindirmişdi.
1922-ci il dekabrın 10-da Camo bəy Hacınskiyə və onun məsləkdaşı sosialist Aslan bəy Səfikürdskiyə 3 il həbs cəzası kəsdilər. Moskvanın Butırski və Çelyabinskdəki həbs düşərgələrində 3 illik əzablı məhbəs həyatından sonra, onu SSRİ-nin şimalına Arxangelsk vilayətindəki Ağ dənizdə yerləşən Solevetski (əsası 1919-cu ildə qoyulmuşdu, dünyanın ilk konslagerlərindən biri sayılır) həbs düşərgəsinə göndərmişdilər. Camo bəy Hacınskinin Solevetski həbs düşərgəsinin ilk məhbuslarından saymaq olardı.
Həbsdən sonrakı fəaliyyəti
1928-ci ilin iyun ayında azad olunan Camo bəy Bakıya qayıtmış, həmin ilin iyulundan Azərbaycan Kəndə Təsərrüfatı Kooperasiyası İttifaqında ("Göybirliyi") əvvəlcə Plan Şöbəsinin katibi, sonra isə müdiri olmuşdu. Camo bəy Hacınski 1938-ci ilin payızınadək daha başqa vəzifələrdə, o cümlədən 1933-cü il noyabrın 1-dən "Azərittifaq" sistemində çalışmışdı. 1934-cü il noyabrın 6-dan Sənaye Kooperasiyasında baş məsləhətçi vəzifəsinə təyin edilmişdir. Bu vəzifədə 1937-ci il yanvarın 7-dək xidmət göstərmişdi. Sonuncu tarixdən həmin vəzifə ixtisara düşdüyündən C.Hacınski işsiz qalmışdı. Ən azı həm də ona görə ki, 1937–1938-ci illər bütün ölkədə repressiyasının tüğyan etdiyi bir dövr idi.
Ailəsi
C. Hacınski əslən Tiflisdən olan Mariya Pavlovna ilə ailə qurmuşdu. Öz adını oğlu Camoya vermişdi. Oğlu Camo 1926-ci il mayın 2-də Ukraynanın Poltava şəhərində dünyaya gəlmişdi. Mariya xanım 1983-cü ildə Bakıda dünaysını dəyişmişdi. Oğlu Camo isə görkəmli tarixçi-alim, tarix elmləri doktoru, professor olmuşdu. O, uzun illər Bakı Ali Partiya Məktəbində Sov.İKP tarixi kafedrasının müdiri və həmin məktəbin prorektoru vəzifələrində çalışmışdı. Baba Camonun iki nəvəsi – Emin və Nigar bu gün Bakıda yaşayırlar. Emin hazırda Bakı Dövlət Universitetinin Beynəlxalq İqtisadi Münasibətlər fakültəsində çalışır.
Qardaşı Əhməd bəy Hacınski "Kommunist" qəzetinin əməkdaşı olmuşdur. Əhməd bəy Süleyman bəy oğlu 1897-ci ildə Qubada anadan olmuşdur. ADU-da oxumuşdur, "Gizli Müsavatın" rəhbərlərindən biri idi. 29 aprel 1920-ci il tarixində Müsavat Partiyasının fövqəladə konqresi keçirildi. Yeni yaradılan Müsavat MK-nin üzvlərindən biri Əhməd bəy Hacınski olmuşdu. 1923-cü ildə Dadaş Həsənov ilə birlikdə Müsavat MK-ya tabe olan hərbi təşkilatın yaradıcılarından və idarəçilərindən biri idi. Həmin il birinci gizli təşkilatın darmadağın edilməsi ilə ikinci gizli təşkilatın yaradılması işi Əhməd bəy Hacınski və Dadaş Həsənova tapşırılmışdı. Əhməd bəy Hacınski İkinci gizli Müsavat MK-nin katibi olmuşdur. 1926-cı il mart ayının 11-də Müsavatın gizli təşkilatının üzvü kimi həbs edilərək sürgün edilmiş, 27 iyul 1937-də yenidən tutularaq güllələnmişdir.
Türkiyə bayrağı
Türkiyə bayrağı — Türkiyə Respublikasının dövlət bayrağı. Qırmızı zəmin üzərində ağ aypara və ulduzdan ibarət bayraq ilk dəfə Osmanlı İmperiyası tərəfindən 1844-cü ildə qəbul olunmuşdur. Bayraq 29 may 1936-cı ildə 2994 nömrəli Türkiyə Bayrağı Qanunu ilə rəsmiləşdirilmiş və Türkiyənin dövlət bayrağı olaraq qəbul edilmişdir. 22 sentyabr 1983-cü ildə isə 2893 nömrəli Türkiyə Bayrağı Qanunu ilə bayrağın ölçüləri müəyyənləşdirilmiş və bayraq müasir halını almışdır.
Bəzilərinə görə, Türkiyə bayrağında istifadə olunan hilal formasındaki ay İslam dinini təmsil edir və bəzilərinin cənnətin, Allahına olan inancının köhnə Türk inancı olduğuna inanırlar. Rəvayətə görə bayraqdakı qırmızı qan rəngidir və şəhidlərin tökülmüş qanını təmsil edir. Gecə yarısı isə qan üzərində əks olunan ay və ulduzlar Türkiyə bayrağını əmələ gətirmişdir. Bu əfsanənin 1389-cu ildəki Birinci Kosovo döyüşündə yaşanıldığı deyilmişdir.
Makkenzi-Kral
Makkenzi-Kinq — Kanada Arktik arxipelaqına daxil olan ada. Hal-hazırda yaşayış yoxdur (2012).
Coğrafiya
thumb|left|300px|Makkenzi Kinq adası. thumb|300px Adanın sahəsi 5048 km² təşkil edir. Adaların dünyada sahəsinə görə sıralamasında 115-ci, Kanadada isə 26-cı yeri tutur. Sahil xətdinin uzunluğu 444 km təşkil edir.
Türkiyə bayrağı
Məktəblərdə bayraq həftənin ilk günü endirilir və həftəsonu tətilindən qabaq yenidən qaldırılır. Bayrağın qaldırılması adətən yuxarı sinif şagirdlərinə tapşırılır. İstiqlal Marşının ilk iki misrası oxunur və bayraq qaldırılır. Bayraq qaldırıldıqdan sonra kəndir möhkəmləndirilir, iki addım geri atılır və himn müşayiət edilir. Bunlar baş verərkən hər kəs "hazır ol" vəziyyətdə dayanır. Himn oxunub bitdikdən sonra növbətçi müəllim "rahat" əmrini verir və mərasimi bitirir. Həftə sonu ərzində bayraq havada qalar, bazar ertəsi isə eyni şəkildə endirilir. Həmçinin, İstiqlal Marşının birinci, ikinci və onuncu misralarında Türk bayrağının adı çəkilir. Türkiyə bayrağı üçün al bayraq, ay ulduz və al sancaq kimi adlardan da istifadə olunur. Türkiyə bayrağına bənzər bayraqlardan istifadə edən ölkələrdə başda Azərbaycan olmaqla Tunis, Pakistan, Mavritaniya və Malayziya kimi müsəlman ölkələri yer alır. Bu ölkələrin bayraqları bir neçə kiçik fərqlə Türkiyə bayrağını xatırladır.
Makkenzi-Kral
Coğrafiya
Makkenzi Kinq adası Kraliça Yelezaveta adalarına daxil olan iri adalardandır. Qrup özünə Brok, Borden adalarını özündə birləşdirir.
Türkiyə bayrağı
Tarix
thumb|[[Adam Stefanoviç tərəfindən çəkilmiş, Birinci Kosovo döyüşünü əks etdirən rəsm əsəri.|224x224px]] Osmanlı İmperiyasından əvvəlki Anadolu türk dövlətlərində istifadə edilən bayraqların rəng və simvolları haqqında ətraflı məlumat yoxdur. İlk türk bayrağı Anadolu Səlcuqlu hökmdarı Qiyasəddin Məsud tərəfindən Osman bəyə göndərilən ağ rəngli bayraq olmuşdur. Yavuz Sultan Səlimi dövründə baş tutmuş Çaldıran döyüşündə isə yaşıl bayraq istifadə edilmişdir.
Birinci Kosovo döyüşü 1389-cu ildə Osmanlı İmperiyası və Serbiyanın komandanlığı altında Balkan ittifaqı arasında baş vermişdir. Müharibə Osmanlı İmperiyasının qələbəsi ilə nəticələnmiş, lakin bu müharibədə minlərlə insan həyatını itirmişdir. Rəvayətə görə, müharibədən sonra yerdəki qan qalıqlarının üzərinə əks olunan ay və ulduz o gün Türk bayrağının ilk toxumları olmuşdur. Bu rəvayətə əlavə olaraq, bir neçə müxtəlif mənbələr, 28 iyul 1389-cu ildə Yupiter və Ayın yanaşı gəldiyini iddia etmişdir. Buna görə də, Türk bayrağının yaranması mümkün hal almışdır.
Makkenzi-Kral
Coğrafiya
Ada kvadrat formaya malik olaraq 75 – 80 km ölçülərə malikdir. Ada alçaq relyefə malikdi.
Türkiyə bayrağı
Tarix
Türk bayrağının ilk istifadəsi III Səlimin dövrü, XVIII əsrə təsadüf edir. 1844-cü ildə tənzimat islahatları dövründə Əbdülməcidin verdiyi qərarla Türk bayrağındakı səkkizguşəli ulduz 5 guşəli olmuşdur. 29 may 1936-cı ildə Türkiyə Respublikasının qurulması ilə birlikdə Türk bayrağı parlamentdə yerini almışdır. Daha sonra, 25 yanvar 1985-ci ildə Türkiyə Respublikası Nazirlər Kabineti tərəfindən bayrağın ölçüləri nizanlanmışdır.
Makkenzi-Kral
Tarixi
Ada Vilyamur Stefanson tərəfindən 1915-ci ildə kəşf edilir. Sonradan adaya Kanadanın baş naziri Vilyam Layon Makkenzi Kinqin şərəfinə adlandırılır.
Huron gölü
Huron — Şimali Amerikanın ABŞ və Kanadaya aid ərazilərində yerləşən Böyük göllər sisteminə daxil olan göllərdən biri. Miçiqan gölündən şərqdə yerləşib onunla Makinak boğazı ilə birləşib. Miçiqan və Huron göllərinin coğrafi olaraq ayrıca göllər qəbul edilməsinə baxmayaraq, hidroqraflar bu göllərin Makinak boğazı ilə birləşərək vahid sistem əmələ gətirdiyi qənaətindədirlər.
Türkiyə bayrağı
Quruluş
thumb|Türk bayrağı|240x240px Türkiyə Respublikası Nazirlər Kabinetinin 25 avqust 1985-ci il tarixli 9034 saylı qərarı ilə Türk Bayrağının ölçüləri nizanlanmış və bayraq müasir halını almışdır.
Qanuna görə, Türk bayrağının layiq olduğu mənəvi dəyərlərə xələl gətirən, cırılmış, yırtılmış, yamaqlı, deşikli, çirkli, solğun, qırışmış formalarda istifadə edilə bilməz. Rəsmi and mərasimləri istisna olmaqla hər hansı bir məqsəd üçün masaların və kürsülərin üstünə örtük kimi sərilə bilməz. Üzərində oturulacaq və yaxud ayaq üstə dayanılacaq yerlərdə bayraq qoyula bilməz. Heç bir əşyanın istehsalında bayraqdan istifadə edilə bilməz. Paltar və ya forma kimi geyilə bilməz. Əsasnamədə göstərilən dövlət qurumları və təşkilatlarından başqa hər hansı bir siyasi partiya, təşkilat, dərnək, vəqf və quruluşun emblemləri, bayraqları, rəmzləri və bənzəri onların ön və ya arxa tərəfində və ya fond kimi istifadə edilə bilməz. Türk Bayrağına şifahi, yazılı və ya hər hansı bir şəkildə təhqir və ya hörmətsizlik edilə bilməz. Bayraq yırtıla, yandırıla, yerə atıla və ya lazımi baxım olmadan istifadə edilə bilməz.
Ölçülər
Türk Bayrağı Qanunu ilə verilən xüsusi ölçülər ilə ayparanın daxili dairəsi ilə iki ucunu birləşdirən şaquli xətt arasındakı məsafənin 279⁄800 G = 0.34875 G olduğu təsvir edilmişdir. Beləliklə, ulduzun sol nöqtəsi bu xəttin kənarına nisbəti təxminən 0,0154 G təşkil edir. Ay və ulduzun meydana gəldiyi dairələrin mərkəzi əsas oxda yerləşir. Aypara ucu istiqamətində üzləşir və onun daxili dairəsinin diametri bayrağın eninin onda dördünə bərabər olmalıdır. Xarici dairəsinin diametri bayrağın eninin yarısına bərabərdir. Aypara daxili və xarici dairələrin kəsişməsindən əmələ gəlir. Bayrağın uzunluğu enindən 1.5 dəfə çoxdur. İstər bir neçə kilometr, istərsə də santimetrlik ölçüdə bayraq olsa belə ölçülər dəyişmir. Türk bayrağı haqqında çıxarılan qanunun 2-ci maddəsində bayrağın ölçüləri barədə açıq şəkildə məlumat verilir. 415px|thumb|Türk bayrağının forması və ölçüləri.
Oxşar bayraqlar
Türkiyə bayrağına bənzər bayraqlardan istifadə edən ölkələrdə başda Azərbaycan olmaqla Tunis, Pakistan, Mavritaniya və Malayziya kimi müsəlman ölkələri yer alır. Bu ölkələrin bayraqları bir neçə kiçik fərqlə Türk bayrağını xatırladır. Türk bayrağına bənzəyən ölkə bayraqları xaricində Türk dövlətlərinin istifadə etdiyi bayraqlar da mövcuddur. Onların əksəriyyəti müxtəlif formalarda olsa da, demək olar ki Türk bayrağı ilə eynidir. 1944-cü ildən bəri Şərqi Türkistanın istifadə etdiyi aypara və ulduzlu bayraq sadəcə rəngi ilə fərqlənir. Şimali Kipr Türk Respublikasının rəsmi bayrağında da aypara və ulduz yer alır. Lakin Türk bayrağından fərqli olaraq aypara və ulduz qırmızı rəngdədir. İraq türkmənlərinin və müsəlman bosniyalıların bayraqları da türk bayrağına olduqca bənzəyir.
Dövlət qurumları
Məktəblərdən nazirlik binalarınadək bütün dövlət qurumlarında Türk bayrağı daim gözə çarpır. Çanqaya köşkü, parlament, nazirliklər, məktəblər, hərbi hissələr, məclislər, bələdiyyə binaları, muxtar ofisləri, körpülər, hava limanları və ölkədəki demək olar ki, hər bir dövlət binasında Türk bayrağı olduqca yayğın istifadə olunur.
Formalar
Hərbi geyimlərdə bayraq sağ çiyində və ya formanın ön hissəsindəki yamaqda yer alır. Kaskalarda isə bayraq adətən ön tərəfdə yer alır. Uçuş dəstləri, donanma forması, polis forması və digər rəsmi formalarda bayraq çiyin yamaqlarında yer alır. Forma ilə yanaşı, bir neçə emblem və yamaq bayraqda önəmli və ya kiçik dəyişikliklərlə əks olunmuşdur.